Sterzing

Sterzing (Vipiteno për j'italian) a l'é un comun ëd 5.931 abitant dla provincia ëd Bolsan (Region Autònoma Trentin-Sud Tiròl).

 Geografìa 
Sterzing a l'é travërsà dal fium Isarco.
A l'é l'ùltim important borgh dla stra ch'a colega Bolsan al vàlich dël Brenner (ch'a dista mach 15 km).

 Popolassion 
Ël 75,28 % dj'abitant ëd Sterzing a l'é 'd lenga tedesca, ël 24,29 % a l'é 'd lenga italian-a, ël 0,44 % a l'é 'd lenga ladin-a.

 Toponimìa 
Na carta dël 1180 a parla d'un borgh ciamà Sterzengum e a l'é sèmper stàita conòssu-a (ëdcò an Italia) con ij nòm ëd Sterzen o Sterzing.
Dòp ch'ël Sud-Tiròl a l'é stàit unì a l'Italia, ël govern fassista a l'ha inventà ël nòm Vipiteno (Vipitenum a l'era 'n camp dl'esèrcit roman an cole bande).

 Economìa 
Sterzing a l'é motobin conossùa për la produssion dël formagg e dzoratut për lo yoghurt.
N'àutra arsorsa a l'é 'l turism.

 Aministrassion 
Ël sìndich a l'é Karl Messner (dal 9/05/2005).

 Anliure esterne 
 Sit istitussional

Categorìa:Comun dla provincia ëd Bolsan